**Obrazloženje Odluke**

**o privremenoj zabrani izvođenja građevinskih radova tijekom turističke sezone**

Zakon o gradnji („Narodne novine“ broj 153/13) stupio je na snagu 1. siječnja 2014. godine a odluka o izmjenama i dopunama navedenog Zakona („Narodne novine“ broj 20/17) primjenjuje se od 9. ožujka 2017. godine.

Zakon o prostornom uređenju i gradnji („Narodne novine“ br. 76/07, 38/09, 55/11, 90/11, 50/12, 55/12, 80/13, 78/15) prestaje važiti zaključno s danom 31.12.2013. godine te ovu materiju sad reguliraju Zakon o gradnji („Narodne novine“ broj 153/13, 20/17), Zakon o prostornom uređenju 153/13, 65/17) i Zakon o građevinskoj inspekciji („Narodne novine“ br. 153/13).

Ovlasti predstavničkog tijela prema odredbama novog Zakona utvrđene su člankom 132. stavkom 1. „Predstavničko tijelo JLS po prethodno pribavljenom mišljenju turističke zajednice općine, može odlukom za određene vrste građevina, na određenim područjima, odrediti razdoblje iduće kalendarske godine i vrijeme u kojem se ne mogu izvoditi zemljani radovi i radovi na izgradnji konstrukcije građevine.“

Stupanjem na snagu Zakona o građevinskoj inspekciji („Narodne novine“ broj 153/13), jedinicama lokalne samouprave odnosno komunalnim redarima dana je ovlast poduzimanja mjere privremene obustave izvođenja radova. Zakonom o gradnji („Narodne novine“ broj 153/13, 20/17) dana je mogućnost jedinicama lokalne samouprave odrediti razdoblje u kojem se ne mogu izvoditi građevinski radovi za vrijeme trajanja turističke sezone.

Razlog donošenja ovo Odluke nalazi uporište u članku 132. stavku 1., prema kojem se odluka donosi za razdoblje iduće kalendarske godine te bi se odnosila na građenje građevina u 2019. godini, uz uvjet da stupi na snagu u 2018. godini.

Članak 123. stavak 3. propisuje da se Odluka ne odnosi na građenje građevina, odnosno izvođenje radova u godini u kojoj je stupila na snagu.

Nacrt odluke dostavljen je Turističkoj zajednici kako bi ista dala svoje mišljenje o razdoblju u kojem se ne mogu izvoditi radovi.

S obzirom da se Odluka o privremenoj zabrani građevinskih radova donosi unaprijed za svaku godinu primjene, ovim putem se omogućuje javnosti da iznesu svoje prijedloge i mišljenje o nacrtu prijedloga odluke koja će se primjenjivati u 2019. godini, temeljena na dosadašnjim iskustvima vezanim za primjenu odluke.